རྩ་ཁྲིམས་ནི་རྒྱལ་སྲིད་ཆོས་བཞིན་སྐྱོང་བའམ་ཁྲིམས་བཞིན་རྒྱལ་ཁབ་སྲུང་བ་ལ་མེད་དུ་མི་རུང་བའི་རྩ་འཛིན་དེ་ཡིན་ཞིང་སྲིད་དབང་ཁྲིམས་མཐུན་དང་ཁེ་དབང་ལུགས་མཐུན་ཡིན་མིན་གྱི་རྩ་བའི་བདེན་དཔང་ཡིན་པས་ཁྲིམས་རིགས་མཁས་པ་ཚོས་དེར་རྒྱལ་ཁབ་ཀྱི་མ་ཁྲིམས་ཞེས་སུ་འབོད།རྒྱལ་ཁབ་ཀྱི་སྤྱི་པའི་ལས་དོན་ཁྲོད་ཀྱི་དབང་ཆ་ཡོད་ཚད་རྩ་ཁྲིམས་དང་མཐུན་དགོས་ཤིང་རྩ་ཁྲིམས་དང་རྒྱབ་འགལ་དུ་གྱུར་བའི་བྱ་སྤྱོད་ཡོད་ཚད་མི་དམངས་དང་དགྲ་ཟླར་ལངས་པའི་རྟགས་མཚན་ཡིན།འོན་ཀྱང་འཛམ་གླིང་གི་རྒྱལ་ཁབ་ཕལ་མོར་ཆེར་རྩ་ཁྲིམས་ཡོད་རུང་དེའི་ལག་ལེན་གྱི་གོ་རིམ་དང་དོན་འཁྱོལ་ཐུབ་ཡོད་མེད་ལ་བར་ཁྱད་ཆེན་པོ་ཡོད་ཅིང་རྩ་ཁྲིམས་གྱི་གནས་བབ་དང་དེའི་ལག་ལེན་གྱི་རིན་ཐང་ལས་རྒྱལ་ཁབ་གང་དེའི་ཁྲིམས་སྐྱོང་གི་གནས་ཚུལ་དང་ཤེས་དཔལ་གྱི་གནས་ཚུལ་རྟོགས་ནུས།